GiliGold/VAD_KnessetCorpus huggingface dataset:
אופיר כץ:
פנינה, אמרתי לפני דקה שאני בטוח שגם אם החוק הזה היה אצלך, היית עושה את זה בצורה הכי טובה
אופיר כץ:
 מאחר והמציעים והיושב-ראש הם מאותה מפלגה, חשוב להם לעשות את זה כמה שיותר מהר
מירב בן ארי:
איזו ועדה?
פנינה תמנו:
אני אעשה מהר גם מבחינתם, אין לי משוא פנים
אופיר כץ:
לא הטלנו דופי במקצועיות שלך, את יודעת
פנינה תמנו:
אבל אני אומרת לך: אין לי משוא פנים, אני רואה את העניין
שרון ניר:
אדוני היושב-ראש, אולי שווה להגיד שגם גופי המקצוע, כל ארגוני הנשים מקצה לקצה, מקיר לקיר,  נמצאים בוועדה לקידום מעמד האישה
שרון ניר:
 הם ייתנו עצות טובות למציעים ויקדמו את החקיקה, זה פשוט win-win
פנינה תמנו:
זה אצלנו, עוזר לכם
מירב בן ארי:
אפשר להגיד משהו ל-ה1?
אופיר כץ:
אנחנו צריכים להגיע גם לוועדה האחרת
זאב אלקין:
זה לקחת נושא ולהפוך אותו לפוליטי
מירב בן ארי:
אפשר להגיד משהו על ה - - - אני מחכה בסבלנות
אופיר כץ:
 עכשיו אנחנו בסעיף ה1
מירב בן ארי:
עכשיו הבנתי שאתם רוצים לשלוח את החוק לבט"פ
משה טור פז:
בט"ל
מירב בן ארי:
מה איכפת לי
מירב בן ארי:
 בתור אחת שניהלה את הוועדה במשך שנה, נשגב מבינתי מה הקשר בכלל
מירב בן ארי:
 ברצינות, מה הקשר בין הוועדה לביטחון לאומי שאמונה על: משטרה, שב"ס, כבאות, אגף לרישוי כלי ירייה, הרשות להגנת עדים, לחוק הזה
מירב בן ארי:
 אני רוצה שהייעוץ המשפטי ייתן לי תשובה
מירב בן ארי:
 אני שמה רגע בצד את כל מה שקורה כאן, כי אני באמת רוצה להבין
מירב בן ארי:
 שנה ניהלתי את הוועדה, מעולם לא עסקתי בחוק של הטרדה מינית
ארבל אסטרחן:
אני אמרתי שזה לא מתאים לוועדה הזאת
מירב בן ארי:
תודה, לא שמעתי אותך
אופיר כץ:
היא אמרה
אופיר כץ:
 בבקשה, קרויזר
מירב בן ארי:
הינה אני אומרת לך, באמת בעניין מקצועי נטו: אף פעם לא עסקתי בנושאים כאלה בוועדה
יצחק קורן:
קודם כול, תודה רבה, אדוני היושב-ראש
יצחק קורן:
 לא לחינם ביקשתי ממך לשמוע את כל הדעות, וגם את שלך פנינה, כיושבת-ראש הוועדה
יצחק קורן:
 אני מעריך מאוד את מה שאתן אומרות
יצחק קורן:
 באתי לפה עם החלטה, גם לאחר דיון אצלנו בסיעה, מכמה סיבות: החוק הזה מדבר על הטרדה על רקע לאומני
אחמד טיבי:
אלמוג כהן השתתף?
קריאה:
מה יש לך מאלמוג כהן?
אחמד טיבי:
לא השתתף
אופיר כץ:
ברוך הבא טיבי
אופיר כץ:
 אני מעדכן, ראיתי שלא צייצת לאחרונה בענייני ספורט
אופיר כץ:
 אני מעדכן אותך שבית"ר זכתה בגביע, ראיתי שפספסת את זה
אחמד טיבי:
היום הציוץ שלי היה על ספורט: מקום ראשון בגזענות בארץ, בית"ר ירושלים
אופיר כץ:
לא נכון
אופיר כץ:
 להפך, דווקא העונה הם הכי ספורטיביים
פנינה תמנו:
כדורגל אחר כך, תודה
פנינה תמנו:
 יש לנו לנהל ועדות
קריאה:
עוד לא שמענו אותו מדבר על ברכות לנבחרת הצעירה
אחמד טיבי:
אתה - - - את האמת, אתה - - - את האמת
אופיר כץ:
של ההתאחדות
פנינה תמנו:
אדוני היושב-ראש, יש לי דיון בעוד שתי דקות, אני מבקשת להתכנס
אחמד טיבי:
אין ערבים אין שערים
יצחק קורן:
אבל ניצחו
אופיר כץ:
בבקשה, קרויזר
יצחק קורן:
הצעת החוק הזו מדברת על פגיעה על רקע לאומני, ולכן יש חשיבות שהיא תהיה בוועדה לביטחון לאומי
מירב בן ארי:
אבל זה לא לאומני
אופיר כץ:
מירב, מישהו הפריע לך?
יצחק קורן:
יש חשיבות - - - נוספת, הצעת חוק דומה של חברת הכנסת יוליה כבר הגיעה לוועדה לביטחון לאומי, הולכים למזג את הצעות החוק האלה בכל מקרה
יצחק קורן:
 לכן יש חשיבות שגם החוק הזה יעבור לוועדה לביטחון לאומי
יצחק קורן:
 אבל מאחר ובאמת שמעתי – ובאתי לפה להקשיב כמו שאמרתי –  אדוני היושב-ראש, אם זה בסדר מבחינתך נעשה עוד פעם התייעצות לאחר הדברים ששמעתי פה וההערות, גם של הייעוץ המשפטי
יצחק קורן:
 נעשה אצלנו עוד פעם התייעצות סיעתית על הנושא הזה ו- - - לסוף הדיון
אופיר כץ:
אין בעיה, אני בעד
מירב בן ארי:
אני באמת אמרתי את זה ממקום מקצועי נטו
פנינה תמנו:
תודה, מעריכה מאוד
פנינה תמנו:
 קודם כול, כל הכבוד על הקשב שנתת לדברים שלי ושל כל החברים כאן
פנינה תמנו:
 אני חושבת שאפשר להיות ענייניים ולמצוא פתרונות של דרך המלך, גם אם אנחנו אופוזיציה וקואליציה, תודה רבה
אופיר כץ:
 אנחנו לא מצביעים
זאב אלקין:
זה כרגע יורד
יצחק קורן:
בסוף הדיון, אנחנו נעבור לחוקים הבאים
אופיר כץ:
אתה רוצה עד סוף הדיון? זה משהו כמו עשר דקות
אופיר כץ:
נעבור לסעיף 2
אופיר כץ:
 לא, זאב, זה לא יורד מסדר היום, נחזור לזה
אופיר כץ:
 סעיף 2: הצעת חוק המאבק בטרור (תיקון – קנסות בגין הנפת דגל של ארגון טרור) (הוראת שעה), התשפ"ג–2023 (פ/2963/25
אופיר כץ:
 לאן זה הולך? חוקה
אופיר כץ:
 בבקשה, ארבל
ארבל אסטרחן:
חוק המאבק בטרור נחקק בוועדת החוקה, אחרי דיונים ארוכים מאוד, זה חוק גדול
ארבל אסטרחן:
 אבל אחר-כך קמה הוועדה לביטחון לאומי, היה גם תיקון בוועדה הזו וזה חוק שהוא קצת על התפר
ארבל אסטרחן:
 אבל מאחר ופה מדובר בהיבטים הפליליים יותר ולא ה - - - נראה שזה מתאים יותר לוועדת החוקה
אחמד טיבי:
תודה עליזה, תודה רבה
אופיר כץ:
 עוד מישהו רוצה להתייחס? לא
אופיר כץ:
 אם כך אנחנו נעבור להצבעה להעביר את הצעת החוק לוועדת החוקה
אופיר כץ:
בעד – 10
אופיר כץ:
עשרה
אחמד טיבי:
בעד עשרה
אחמד טיבי:
 שנינו, נגד יעני
אופיר כץ:
נגד, שניים נגד
אופיר כץ:
 מי נמנע? אם כך - -
אחמד טיבי:
לפי התקנון אסור שחבר כנסת ששורף מסגדים יעביר חוק לוועדת חוקה
אחמד טיבי:
 זה לא תופס, לוגית
אופיר כץ:
- - הצעת החוק תועבר לוועדת החוקה
אופיר כץ:
סעיף ו: קביעת ועדות לדיון בהצעות לסדר היום הבאות:     1
אופיר כץ:
 "דרישה להוציא את ועדת המעקב העליונה מחוץ לחוק ולזמן לחקירה את ראשי הוועדה בגין תמיכה בטרור", של חברי הכנסת לימור סון הר מלך ועמית הלוי
אופיר כץ:
עמית, רוצה?
עמית הלוי:
אני רק רוצה להזכיר לחברים פה את המשמעות של החוק
זאב אלקין:
זה לא חוק, זו הצעה לסדר-יום
עמית הלוי:
כן, לדיון בהצעה לסדר, סליחה
קריאה:
הוא מתכוון להפוך אותה לחוק
זאב אלקין:
עוד לא קידמו פה הצעת חוק לזמן מישהו לחקירה, זה אולי יבוא מתישהו
אחמד טיבי:
אי-אפשר לדעת
עמית הלוי:
דווקא עכשיו היה דיון בוועדת החוקה והתברר שהייעוץ המשפטי החליט מתי הוא כן מזמן לחקירה, מתי הוא לא מזמן לחקירה
עמית הלוי:
 אגב, בניגוד לחוק
עמית הלוי:
 יש גם מקרים כאלה, חבר הכנסת אלקין
עמית הלוי:
 קודם כול, הדרישה היא להוציא אותם מחוץ לחוק, על פי החוק שמאפשר את זה, חוק העונשין, של התאגדות אסורה
עמית הלוי:
 לא כארגון טרור אלא כהתאגדות אסורה על פי חוק
עמית הלוי:
 אני חושב שהממצאים על ועדת המעקב העליונה הם חמורים מאוד ואני מקווה שהדיון הזה יהיה חוצה מפלגות, ולפי דעתי גם חברי כנסת של המפלגות הערביות שנמצאים כאן, צריכים לתמוך בזה
עמית הלוי:
 אם אנחנו בכנסת - - -
אחמד טיבי:
אגב, יש לך חוש הומור
אחמד טיבי:
 לא תמיד, רק בימי שני
עמית הלוי:
חבר הכנסת טיבי, אם אנחנו מציעים לנוער בטייבה את הדברים שמוחמד ברכה אומר – אני מזכיר פה לחברים, מוחמד ברכה אמר אחרי שומר חומות: אנחנו ועדת המעקב, כוועדה עליונה, ארגנו את התשתית של שומר חומות בכל עיר ובכל כפר
עמית הלוי:
 הקמנו ועדות בכל כפר ובכל עיר – אני מצטט את ברכה – ועדת המעקב ופעילותה המאוחדת בימים הקשים ההם, הוכיחה את יכולתה להוביל את התגובה העממית הלאומית הלגיטימית לעמנו
עמית הלוי:
 ועדת המעקב התכנסה באופן קבוע באותם הימים, עודדה את הוועדות העממיות בכפרים ובערים שלנו, הם ביצעו פעולות נרחבות בכל כפר ובכל עיר
עמית הלוי:
 ואותה ועדה, חבר הכנסת טיבי - - -
אחמד טיבי:
הכוונה מחאה, עממית, מחאה לגיטמית
אחמד טיבי:
 אתה מצטט, הוא אמר לגיטימית
עמית הלוי:
מבחינתו היא לגיטימית
אחמד טיבי:
מחאה היא לגיטימית, אפילו לפי החוק היא לגיטימית
עמית הלוי:
את הדברים הלגיטימיים שנעשו אז, חבר הכנסת טיבי, הם לא יכולים להזכיר לך, אבל היית יכול לשאול את יגאל יהושע, את אבי הר-אבן שנשרף חי במלון בעכו, את דסטאו ביסט שנדרס למוות ברמלה
עמית הלוי:
 כל הדברים האלה היו תוצאות של פעולות בכל כפר - - -
אחמד טיבי:
את זה ועדת המעקב עשתה?
עמית הלוי:
ועדת המעקב ליוותה אחר-כך משפטית את כל האנשים שעשו את זה, עודדה אותם כספית ומשפטית
אחמד טיבי:
אתם תמכתם ברצח של חסונה בלוד ומי שנעצר, שר המשטרה שיחרר אותו בהוראה, בהוראה
אופיר כץ:
שר המשטרה לא יכול לשחרר
משה סנה:
אתה מעוות את המציאות, מר טיבי
אחמד טיבי:
שר המשטרה הודיע
אופיר כץ:
חברים, בואו נשאיר את הדיון הזה לוועדה, פה אנחנו רק קובעים וועדה
אופיר כץ:
 עמית, לאיזה ועדה אתם מעדיפים?
עמית הלוי:
לכן אני חושב שזה צריך להיות בוועדה לביטחון לאומי
אופיר כץ:
ביטחון לאומי
אופיר כץ:
 מישהו רוצה להתייחס? אם כך, מי בעד להעביר את ההצעה לסדר לוועדה לביטחון לאומי?
אופיר כץ:
שמונה
אופיר כץ:
מי נמנע? אם כך ההצעה לסדר תעבור לוועדה לביטחון לאומי
אופיר כץ:
הצעה נוספת לסדר: "דוח מבקר המדינה על כישלון תוכנית משרד החינוך בסגירת הפערים בין תלמידים", של חברי הכנסת אימאן ח'טיב יאסין, יונתן מישרקי, יצחק קרויזר ומשה טור פז
אופיר כץ:
 מי מהמציעים רוצה לנמק?
משה טור פז:
אני יכול לנמק?
משה טור פז:
הדוח מדבר על כישלון ארוך שנים בסגירת פערים
משה טור פז:
 הפערים בין תלמידי ישראל, כשאתה מנתח אותם לפי אשכול סוציו-אקונומי, או נשארים או גדלים
משה טור פז:
 וזה למרות השקעה ולמרות יותר מהכפלה של תקציב החינוך
משה טור פז:
 אנחנו, כמובן, שחושבים שהדיון הזה, היות והוא עוסק במשרד החינוך, צריך להגיע לוועדת החינוך ושם - - -
זאב אלקין:
אבל דוחות מבקר תמיד בוועדת ביקורת המדינה, זה מקובל בכנסת
משה טור פז:
לא בהכרח
משה טור פז:
 לא נכון, יש דוחות מבקר לפי נושא שמגיעים לוועדה הנושאית
משה טור פז:
 אני חושב שבגלל שמדובר בנושא תשתיתי שמשרד החינוך עוסק בו, נכון יותר שהוא יגיע לוועדת החינוך
משה טור פז:
 גם שאר חבריי המציעים סבורים ככה
משה טור פז:
 אימאן ח'טיב יאסין שאיתי בוועדת החינוך בוודאי סבורה כך, וכנ"ל לגבי האחרים
אופיר כץ:
הם גם אמרו שהם בעד?
אופיר כץ:
קרויזר? כן? חינוך? טוב
אופיר כץ:
 נצביע לוועדת החינוך
אופיר כץ:
 מי בעד העברת ההצעה לסדר למשרד החינוך?
אופיר כץ:
פה אחד
אופיר כץ:
 אם כך, ההצעה תועבר לוועדת החינוך
אופיר כץ:
הצעת חוק הכנסת (תיקון מס' 51) (תשלומים עבור עובדי הסיעות), התשפ"ב–2022 (כ/921) – החלת דין רציפות
אופיר כץ:
 ארבל, בבקשה
ארבל אסטרחן:
זה לא דבר רגיל שוועדת הכנסת מחילה דין רציפות, אני חושבת שזו פעם ראשונה
ארבל אסטרחן:
 מדובר בהצעת חוק שעברה ממש בשלהי הכנסת הקודמת
ארבל אסטרחן:
היא עברה בקריאה ראשונה ממש בשבוע של חוק ההתפזרות
ארבל אסטרחן:
 זו הייתה הצעת חוק מטעם ועדת הכנסת, ולכן יש כעת רצון להחיל עליה דין רציפות ולהמשיך את הדיון
ארבל אסטרחן:
 ההצעה עוסקת בעניין התשלומים לעובדי הסיעות בכנסת
ארבל אסטרחן:
 היום כל נושא התשלומים לעובדי הסיעות, השכר והתנאים שלהם, מוסדר בחוק מימון מפלגות
ארבל אסטרחן:
 זו הוראה שנקבעה כבר לפני 20 שנה
ארבל אסטרחן:
 המטרה של ההצעה הזאת היא להוציא את כל הנושא של עובדי הסיעות מחוק מימון המפלגות – לא לראות את זה כחלק ממימון המפלגות שמשולם לסיעות –  ולהעביר את הנושא הזה לחוק הכנסת
ארבל אסטרחן:
     המשמעות של המעבר הזה מתבטאת בכמה דברים
ארבל אסטרחן:
 קודם כל, יש ועדות ציבוריות שהכנסת ממנה על מנת שייקבעו או ימליצו בעניין תשלומים שמשולמים לחברי הכנסת ולסיעות, על מנת שחברי הכנסת לא יחליטו לגבי עצמם
ארבל אסטרחן:
 בחוק מימון מפלגות יש ועדה מסוימת, בהרכב מסוים
ארבל אסטרחן:
 בחוק הכנסת – יש ועדה אחרת, שהיא הוועדה שממליצה על שכר ותשלומים לחברי הכנסת וליועצים הפרלמנטריים
ארבל אסטרחן:
 לפי ההצעה, אותה ועדה תעסוק גם בתנאים של עובדי הסיעות
ארבל אסטרחן:
      יש לזה השלכות נוספות
ארבל אסטרחן:
 למשל, היום סיעות שלא מגישות דוח או מקבלות דוח שלילי, אפשר במקרים מסוימים לשלול מהן תשלומי מימון
ארבל אסטרחן:
 ברגע שהכספים האלה נמצאים בחוק מימון מפלגות, לכאורה אלה גם סכומים שניתן לשלול אותם
ארבל אסטרחן:
 היבט נוסף הוא שברגע שזה נמצא בחוק מימון מפלגות, לכאורה, אם יש סיעה שאינה מייצגת מפלגה בכנסת – למשל שקמה בעקבות התפלגות – אז היא לא נחשבת סיעה לפי חוק מימון מפלגות ולא מגיעים לה כספים
ארבל אסטרחן:
 בשונה מחוק הכנסת, שמסתכל על סיעות במובן הפרלמנטרי של העניין
ארבל אסטרחן:
     מהסיבות האלה, ואחרות, ההצעה היא להעביר את הנושא לחוק הכנסת
ארבל אסטרחן:
 בכנסת הקודמת כשזה הוכן לקריאה ראשונה, דובר על כך שאחרי שבקריאה ראשונה יחוקק רק הנושא של ההעברה, בהכנה לקריאה שנייה ושלישית יחשבו על סידורים נוספים שרוצים לעשות, מבחינת תוכן התנאים
ארבל אסטרחן:
 זה דברים שלא הספיקו לדון בהם בכנסת הקודמת, אמרו שזה ייעשה אחרי הקריאה הראשונה
ארבל אסטרחן:
 לכן יהיה מקום לדון בזה ככל שהכנסת תחיל על זה דין רציפות
ארבל אסטרחן:
      זאת הצעת החוק
ארבל אסטרחן:
 כאמור, הבקשה היא מטעם ועדה, לא היה חבר כנסת מסוים שעמד מאחוריה
ארבל אסטרחן:
 למרות שבכנסת הקודמת חבר הכנסת פינדרוס דחף מאוד לקדם את העניין הזה
ארבל אסטרחן:
 כעת ההצעה היא שוועדת הכנסת תאשר החלת דין רציפות וכמקובל זה יוצג במליאה
ארבל אסטרחן:
 אחרי שבועיים המליאה תצביע על זה ואם המליאה תאשר את זה, זה יחזור לכאן להכנה לקריאה שנייה ושלישית
אחמד טיבי:
איזה סעיף זה בסדר היום?
מירב בן ארי:
סעיף ז'
ארבל אסטרחן:
בכנסת הקודמת זה גם עבר בהסכמה רחבה
מירב בן ארי:
זה חוק שהעברנו ביחד, קואליציה ואופוזיציה
אחמד טיבי:
בטח, זה חוק חשוב
מירב בן ארי:
עשינו את זה בשבוע האחרון
אחמד טיבי:
נכון
מירב בן ארי:
צריך להחיל על זה דין רציפות
אחמד טיבי:
זה עבר בתמיכה כללית, קונצנזוס
מירב בן ארי:
מעלים את זה להצבעה על דין רציפות?
אופיר כץ:
 אם כך, מי בעד?
מירב בן ארי:
אנחנו בעד, זה חוק שלנו
אחמד טיבי:
בעד, בעד
אופיר כץ:
נחכה עם סעיף ח'
אופיר כץ:
 אנחנו חוזרים לסעיף של - - -
מירב בן ארי:
אפשר לשאול, ח', למה צריך ועדה משותפת?
אופיר כץ:
לא ועדה משותפת, אני מנסה משהו אחר
מירב בן ארי:
כן, עשינו כבר החמרת ענישה - - -
אופיר כץ:
אבל אני רוצה בהסכמה
אופיר כץ:
 אני לא כמוכם, אני רוצה דברים בהסכמה
מירב בן ארי:
למה אתה אומר? מי העביר לך את החמרת הענישה על חסרי ישע בכנסת הקודמת?
אופיר כץ:
כן, קרויזר, בבקשה
אופיר כץ:
 אנחנו חוזרים לה1
מירב בן ארי:
עשינו את החוק הזה ביחד בוועדת החוקה, כשהוא היה באופוזיציה ואני הייתי בקואליציה
מירב בן ארי:
 והעברנו את זה בשנייה ושלישית, את החמרת הענישה על חסרי ישע
זאב אלקין:
אופיר, עוד לא למדת שיש כפתורים שאסור ללחוץ עליהם?
אופיר כץ:
אני בכוונה לוחץ עליהם
אופיר כץ:
 כן, בבקשה, קרויזר
יצחק קורן:
הגענו להסכמות שתקום ועדה משותפת
אופיר כץ:
לא, אי-אפשר ועדה משותפת
יצחק קורן:
למה?
אופיר כץ:
כי יש לנו אינפלציה של ועדות משותפות, לא טוב
יצחק קורן:
אין ברירה
מירב בן ארי:
תגיד, ועדה מיוחדת, צריך דיון אישי?
אופיר כץ:
זה לא קשור, יש לנו יותר מדי ועדות משותפות
זאב אלקין:
אבל אם יש פה הסכמה?
מירב בן ארי:
אם יש הסכמה?
אופיר כץ:
לא, גם בהסכמות
אופיר כץ:
 אין, זה בעייתי מאוד
אופיר כץ:
כי זה בעייתי מאוד
ארבל אסטרחן:
זה בעייתי מבחינת עבודת הוועדות
ארבל אסטרחן:
 מבחינת עבודת הייעוץ יש עוד ועדות, שבמקביל לזה שהוועדות הקבועות יושבות גם הוועדות - - -
אופיר כץ:
יש יותר מדי
זאב אלקין:
לא, אבל פה הרעיון הוא שזה יהיה בראשות פנינה, זו ההסכמה
זאב אלקין:
 לכן הצוות של מעמד האישה ילווה את הוועדה המשותפת, זה לא משנה
מירב בן ארי:
אם על החוק - - -
אופיר כץ:
זה משנה
אופיר כץ:
 לא, לא, אני לא יכול להקים עוד ועדה משותפת
אופיר כץ:
 אי-אפשר
אופיר כץ:
 גם חוק שלי, שחשבנו בהתחלה על ועדה משותפת, אמרו לי שזה בעייתי ואני יורד מזה
אופיר כץ:
 הינה זה מופיע פה, במקרה
מירב בן ארי:
על החמרת ענישה
ארבל אסטרחן:
בעקבות הדברים שאמר חבר הכנסת קרויזר, ביקשתי לבדוק ואמרו לי שאכן יש בוועדה לביטחון לאומי הצעת חוק על רקע לאומני - -
מירב בן ארי:
של יוליה
ארבל אסטרחן:
- - הרחבת הענישה על עבירות מין כדין ענישה בגין מעשה טרור
מירב בן ארי:
מדהים
מירב בן ארי:
 איך? זה עבר פה? מוועדת הכנסת?
ארבל אסטרחן:
זה בביטחון לאומי
מירב בן ארי:
עבר במליאה או בוועדת הכנסת?
זאב אלקין:
במליאה, פשוט אף אחד לא אמר משהו
אופיר כץ:
אני לא זוכר את זה
מירב בן ארי:
אין מצב שזה היה עובר ועדת כנסת
זאב אלקין:
לא, לא, זה לא היה פה
אופיר כץ:
לא, גם אני לא זוכר את זה
מירב בן ארי:
כי הוועדה לביטחון לאומי לא אחראית על החקיקה הזאת
מירב בן ארי:
 אני גם אמרתי שזאת טעות
מירב בן ארי:
 קרויזר, אין ועדה משותפת, אני מציעה לכם לחכות, אני באמת מציעה לכם
מירב בן ארי:
 אני גם הסברתי לו למה, בחוץ
מירב בן ארי:
 אבל הקמנו ועדה משותפת לוועדת החוקה, חוק ומשפט והוועדה לקידום מעמד האישה, על התיישנות עבירות מין
מירב בן ארי:
 אי-אפשר פשוט לשים עוד חוק בוועדה הזאת?
אופיר כץ:
איזו ועדה?
מירב בן ארי:
עשינו ועדה של שמחה רוטמן
אופיר כץ:
אבל אם הוקמה ועדה לצורך חוק מסוים - - -
מירב בן ארי:
אי-אפשר להוסיף לה? רק שאלתי שאלה
אופיר כץ:
לא, אם החוק כבר עבר אז הוועדה לא קיימת
מירב בן ארי:
הוא לא עבר, הוא היה בדיון ראשוני בלבד, אפילו לא עשינו הכנה לראשונה
מירב בן ארי:
 אמרתי, יש כבר ועדה מיוחדת שקמה להתיישנות על עבירות מין
אופיר כץ:
ארבל?
מירב בן ארי:
ארבל, אני רק שאלתי
מירב בן ארי:
 יש לפנינה - - -
ארבל אסטרחן:
ההצעה ההיא עברה ישר מהמליאה לביטחון לאומי
מירב בן ארי:
זהו, ברור, בטח לא שמנו לב
מירב בן ארי:
 אבל יש לנו ועדה מיוחדת של פנינה ושמחה, על התיישנות על עבירות מין
מירב בן ארי:
 אפשר להוסיף לה עוד חוק?
אופיר כץ:
איך זה עבר עם ההמלצה למעמד האישה?
מירב בן ארי:
זה עבר בטעות כי זה עבר מליאה, לא שמנו לב
ארבל אסטרחן:
ההמלצה הייתה ביטחון לאומי
ארבל אסטרחן:
כי זה לא היה - - - האכסניה לא הייתה החוק הזה
אופיר כץ:
חוק אחר?
ארבל אסטרחן:
כן, זה  חוק - - -
אופיר כץ:
הוא לא על אותו עיקרון?
ארבל אסטרחן:
זה אותו נושא אבל זה לא היה, זה נקרא: חוק תקיפה מינית על רקע לאומני
ארבל אסטרחן:
 זה - - - חוק חדש
אופיר כץ:
אבל זה אותו עיקרון פה
ארבל אסטרחן:
זה אותו עיקרון
אופיר כץ:
איך זה עבר לביטחון לאומי וההמלצה עכשיו היא למעמד האישה?
מירב בן ארי:
מישהו שם נמנם במליאה
אופיר כץ:
למעמד האישה או ל - - -
ארבל אסטרחן:
לא, ברגע שרואים חוק למניעת הטרדה מינית, ההמלצה המשפטית זה קידום מעמד האישה
מירב בן ארי:
אבל זה הלך לבט"ל
ארבל אסטרחן:
נכון, כי זה לא היה בחוק הזה
ארבל אסטרחן:
 זה לא היה בחוק נגד הטרדה מינית, זה היה חוק חדש
מירב בן ארי:
כי היא המציאה חוק
ארבל אסטרחן:
בדיוק, היא עשתה את זה כחוק חדש שנקרא: הצעת חוק תקיפה מינית על רקע לאומני (הרחבת הענישה על עבירות מין כדין ענישה בגין מעשה טרור), התשפ"ג-2022
מירב בן ארי:
אופיר, ניסיתי למצוא פתרון
אופיר כץ:
כי אומרים לי שזה בא מחוק המאבק בטרור, זו אולי הסיבה שזה עבר לביטחון לאומי וגם החוק השני צריך לעבור לביטחון לאומי
מירב בן ארי:
לא, אבל היא לא כתבה: חוק מאבק בטרור (תיקון)
אופיר כץ:
של יוליה
ארבל אסטרחן:
אם היא עשתה חוק תקיפה מינית על רקע לאומני חדש, היא לא נכנסה לשום חוק קיים
מירב בן ארי:
היא המציאה חוק
אופיר כץ:
וזה שאנחנו דנים בו עכשיו?
ארבל אסטרחן:
עכשיו זה תיקון לחוק למניעת הטרדה מינית
מירב בן ארי:
יש לי הצעת ייעול
מירב בן ארי:
 רציתי לשאול שאלה שהיא הצעת ייעול
מירב בן ארי:
 ארבל, יש לפנינה ועדה משותפת עם שמחה שהוקמה במיוחד להתיישנות על עבירות מין
מירב בן ארי:
 התקיים שם דיון, במהותי – שום דבר
מירב בן ארי:
 האם אפשר לקחת את החוק הזה ולהוסיף את זה
זאב אלקין:
זה לא פותר להם את הבעיה
זאב אלקין:
 הם רוצים את בט"ל, לכן זה - - -
מירב בן ארי:
אבל אין לו בעיה אם זה יהיה נציג של הקואליציה
זאב אלקין:
לא מפריעה להם הקואליציה
ארבל אסטרחן:
נושא של החמרת ענישה - - -
מירב בן ארי:
אני יודעת, עשינו החמרת ענישה ביחד
מירב בן ארי:
 אני רק שואלת אם אפשר להוסיף על זה עוד חוק, ואז יש לך ועדה משותפת שלא קיימה, היא עשתה - - -
ארבל אסטרחן:
אבל זה לא עוזר לך עם ביטחון לאומי
מירב בן ארי:
אבל יש לו נציג של הקואליציה, שמחה רוטמן
אחמד טיבי:
אבל קרויזר לא רוצה אצל שמחה רוטמן, הוא רוצה אצל פוגל
אחמד טיבי:
 יש שיקולים קואליציוניים, נכון?
אופיר כץ:
טוב, אנחנו נצביע לביטחון לאומי
אופיר כץ:
 אני מציע שנגיש רוויזיה על זה
אופיר כץ:
 קרויזר, אם אתה רוצה עוד - - -  מזכירות, אני לא יודע, תחשבו על עוד פתרונות
מירב בן ארי:
תגיש רוויזיה
אופיר כץ:
ארבל, אם יש לך איזשהו רעיון לפשר פה, כי בסך הכול יש רצון, רק צריך למצוא את הדרך
מירב בן ארי:
יש רצון, אפשר לפתור את זה
מירב בן ארי:
 תגיש רוויזיה, נדבר על זה
אופיר כץ:
טוב, אנחנו נצביע ונגיש רוויזיה
אופיר כץ:
 אם כך, מי בעד להעביר את הצעת החוק לוועדה לביטחון לאומי
אופיר כץ:
שמונה בעד
אופיר כץ:
 מי נמנע? אם כך ההצעה תועבר ל - - -
אופיר כץ:
לביטחון לאומי
אופיר כץ:
רוויזיה, גם אני מגיש
מירב בן ארי:
הגיש רוויזיה, גם אני הגשתי
אופיר כץ:
הסעיף האחרון - - -
מירב בן ארי:
על החמרת ענישה?
אופיר כץ:
כן, נעשה אותו מחר
מירב בן ארי:
רגע, שאלה
מירב בן ארי:
 למה זה לא בחוקה? החמרת הענישה?
ארבל אסטרחן:
ברגע שהקימו את הוועדה לביטחון לאומי יש דברים שהם - - -
מירב בן ארי:
לא, אבל למה החמרת ענישה? מה פתאום, החמרת ענישה זו ועדת חוקה, מה קורה לכם?
ארבל אסטרחן:
נכון, בדרך כלל החמרת ענישה זה ועדת חוקה
מירב בן ארי:
ברור, עשינו את זה שנינו עם ה - - -
זאב אלקין:
אתה נועל או שאתה מקיים על זה דיון, אופיר?
אופיר כץ:
אני לא יודע
אופיר כץ:
 זה תלוי
אופיר כץ:
 אני לא נועל, נודיע בהמשך
אופיר כץ:
 יש לנו שני דברים פתוחים, גם הרוויזיה על החוק הזה וגם צוותי החירום
אופיר כץ:
 אם תהיה לנו התקדמות באחד מהסעיפים נתכנס שוב, אם לא - - -
אחמד טיבי:
מה לגבי הסעיף האחרון? סליחה?
מירב בן ארי:
לא מצביעים
אופיר כץ:
אמרתי שאני מחכה גם להסכמות עם ראשי הוועדות
אופיר כץ:
 אם נגיע, נכנס שוב את הוועדה
אחמד טיבי:
יש חילוקי דעות? בנושא הזה? כי זו הצעת חוק שלי ושל חוג'יראת
אופיר כץ:
איזה? תקיפת - - -
אחמד טיבי:
כן, צוות רפואי
אופיר כץ:
כן, גם שלי
אופיר כץ:
 בינתיים אנחנו לא נועלים
אופיר כץ:
אני פותח את ישיבת הוועדה, בנושא טענת נושא חדש בהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג-2023, מ/1612, פרק ה' (ביטוח לאומי)
אופיר כץ:
     בישיבת ועדת העבודה שהתקיימה היום יום חמישי כ' באייר התשפ"ג, 11 במאי 2023 בהצעת החוק שבנדון, הועלתה על ידי חברת הכנסת אפרת רייטן מרום טענה, כי הוראות הנוסח המתוקן של סעיף 149(א) לחוק הביטוח הלאומי המובא בסעיף 15 להצעת החוק שבנדון, אמורה להוות נושא חדש
אופיר כץ:
     איפה הטוענת? שלום לך
אפרת רייטן:
הטוענת כאן, כמה זמן יש לי לנמק?
אופיר כץ:
הגיע הזמן שתטעני גם לכתר, בבקשה
ינון אזולאי:
למה אתה מסכסך להם? אתה יודע שאנחנו מריצים את נעמה
אופיר כץ:
בוא ינון, אני אגיד לך משהו, אני כבר אמרתי את זה מזמן, ואחרי הציוץ ההזוי של מרב מיכאלי, באמת זה מוכיח שהיא כבר צריכה לא רק לעזוב את מפלגת העבודה, היא באמת צריכה לעזוב את החיים הציבוריים
ינון אזולאי:
אפרת, מאה שערים שלך
אפרת רייטן:
די אופיר, היא התנצלה, על זה אתה רוצה? חבל
אופיר כץ:
בבקשה, טענת נושא חדש
אפרת רייטן:
ליו"ר ועדת העבודה והרווחה יש הרבה נושאים על הפרק
אופיר כץ:
את צודקת, בבקשה
אפרת רייטן:
ואתה רוצה שנטען נושא חדש גם על מה שדיברנו עכשיו? אין לי בעיה, אבל נראה לי שחבל שנדון בדברים האלה, ויש לנו הרבה מה לומר
אפרת רייטן:
     ואני ברשותך רוצה כדי שנגיע לשורה התחתונה של הטענה שלי, צריך לתת רגע איזשהו הסבר וללכת רגע יומיים אחורנית, כי זה הכל קשור להכל, ולהסביר שלפני יומיים פנינו במכתב אליך אדוני יו"ר ראש ועדת הכנסת וגם יו"ר ועדת העבודה והרווחה וליועצת המשפטית של הכנסת, עורכת הדין שגית אפק, והסברנו שהנוסח שמגיע לדיון, בכלל קיומי של דיון הוא מנוגד להחלטת ועדת הכנסת
אפרת רייטן:
     ואני מזכירה שבמסגרת שלכם בסוף מרץ נדמה לי, זה היה, יו"ר הוועדה אופיר, החלטתם ואין לי עכשיו את ההחלטה, אבל החלטתם שהדיון לא יובא בפני ועדת העבודה והרווחה עד אשר יגיעו תקנות ושהם יאושרו במועצת הביטוח הלאומי
אפרת רייטן:
     הדבר הזה לא קרה
אפרת רייטן:
 למרות זאת במכתבה של היועצת המשפטית לכנסת, היא אמרה שהיא רואה את הפגם הזה, היא כתבה בכל זאת שהיא מאשרת את קיום הדיון, אבל לאור השתלשלות העניינים האלה, היא כמובן מבקרת את זה שמכניסים את זה בחוק ההסדרים, ויש את הדברים שאתם מבחינתכם רצתם על זה מבלי בכלל להתייחס, היא כותבת בצורה מפורשת, לאור השתלשלות העניינים, אציע ליושב ראש הוועדה, לקיים דיון מעמיק בסעיפים האלה, לשמוע את עמדות הגורמים המקצועיים המעסיקים והציבור, ולפעול לשינוי ההסדר המוצע, לפעול לשינוי ההסדר המוצע באופן בו לכל הפחות יהיה קשר בין הכספים שנגבו, בין המוסד לבין המטרה של הקטנת - - -
אופיר כץ:
 שלום ששון
אפרת רייטן:
חברים, בבקשה
אפרת רייטן:
 אופיר, אנחנו מדברים על סמכותה ועל מעמדה של הכנסת, בסוף אנחנו מדברים באמת אני אומרת לך זה מעמדה של הכנסת, וזה הולך בניגוד לייעוץ המשפטי של הכנסת מה שקורה כאן
אפרת רייטן:
     מוצע שההסדר האמור ייקבע כהוראת שעה קצרה בלבד, ושייקבעו חובות דיווח לכנסת שיאפשרו פיקוח אלמנטרי אפקטיבי לעניין מטרות ההסדר
אפרת רייטן:
 כל מה שהיא כתבה כאן לא נכנס בנוסח החדש לצערי הרב
אפרת רייטן:
      הדבר שמבחינתנו, ולשמו אנחנו הגענו לכאן בטענת נושא חדש - הוא שבנוסח החדש שכן הוצג לוועדה ועליו אנחנו אמורים להצביע בקרוב, יש כאן שינויים גדולים מאוד, אתם יכולים לראות, חצי פה מהסעיפים נמחקו, נכנסו כאן סעיפים חדשים, בניגוד ליועצת המשפטית של הכנסת שהיא אמרה שהיא רוצה הוראת שעה קצרה, הוועדה הולכת לקבוע הוראת שעה עד דצמבר 2027 לחמש שנים, מעבר לזה תסתכלו שיש פה, כתוב כאן פשוט סעיפים חדשים, דיווח לכנסת לעניין בטיחות בעבודה הוראת שעה, לעומת הנוסח המקורי שעליו הצבענו בקריאה ראשונה, שמדובר חיוב מעסיק, זה משהו אחר, חיוב מעסיק בתשלום בשל פגיעה בעבודה
אפרת רייטן:
     יש כאן מהות חדשה, יש כאן נוסח חדש, שממש אתה רואה אותו לאורך כל הצעת החוק, והדבר הזה הוא לגמרי נושא חדש שאי אפשר להתעלם, גם מבחינה מהותית, גם מבחינה פרוצדורלית, מבחינת ממש למחוק את הייעוץ המשפטי של הכנסת, למעשה אתם כבר לא צריכים בכלל את הרפורמה, אתם כבר חיים את הרפורמה המשפטית, מה שאומרת היועצת המשפטית של הכנסת מבחינתכם זה לא מעניין, היא אומרת לכם תעשו 1, 2, 3, אתם עובדים נגד ההחלטה של עצמכם, אתה החלטת כאן, אתה החלטת שלא ידונו בזה עד אשר יהיו תקנות, עכשיו אתה אומר שגם המילים שלך אין להם שום משקל ושום בסיס, אז כל הדבר הזה הוא פשוט מיותר לחלוטין ופסול
אופיר כץ:
 רק לפני כן לגבי החשיבות, חשיבות מעמדה של הכנסת בכל העניין הזה של חוק ההסדרים, רק להזכיר לך שאתם הייתם פה - - -
אפרת רייטן:
אז עכשיו אתה מעביר את זה אלינו? אז בואו תעשו הכול, אז בוא נשים את בנט שוב פעם ראש ממשלה ובוא נסגור את העסק, אופיר אני מכבדת אותך
אופיר כץ:
אבל העלית טענה אני רוצה להשיב
אפרת רייטן:
תן לי טענות ספציפיות, אל תגיד לי זה היה לפני שנה ככה, אז אני אחזור לפני שנתיים לביבי
אופיר כץ:
אבל את דיברת על חשיבות מעמד הכנסת שפה אנחנו מסכימים, אבל זה צריך להיות גם מהצד שלכם כשאתם הייתם פה
אפרת רייטן:
מאה אחוז, כשאני אחזור לשלטון אני אתקן
אופיר כץ:
והבאתם חוק הסדרים, ואמרת ייעוץ משפטי למרות התנגדות של הייעוץ המשפטי על מספר סעיפים - - -
מאיר כהן:
חוק ההסדרים היה הרבה יותר מצומצם, אופיר
אופיר כץ:
הוא לא היה הרבה יותר מצומצם, ואני אגיד לך מה הוא אומר
עאידה תומא סלימאן:
אופיר אומר שהוא הולך בדרך שאתם התוויתם, זה מה שאני מבינה
אופיר כץ:
לא לא, אתם לא נותנים לי לדבר, אני רוצה להגיד משהו אחר
עאידה תומא סלימאן:
אני רוצה להבין, חשבתי שכל כך מצא חן בעיניכם הדרך שהם התוו
אפרת רייטן:
אין בעיה, נחזור לממשלת השינוי
אופיר כץ:
יש דברים שמצא חן בעינינו ובאמת חיקינו אותם, כמו החלוקה לוועדות
חנוך דב מלביצקי:
למדנו למשול קצת
אופיר כץ:
בדיוק
אפרת רייטן:
בינתיים זה נראה רע מאוד חנוך, לא הייתי מנפנפת בדגלים - - -
חנוך דב מלביצקי:
אפרת אני בטוח שמפלגת העבודה בראשותך תביא הישגים
אפרת רייטן:
מאה אחוז, אז אני אכפות עליך ביום שאני אחליט זה, סבבה נסגור על זה
אופיר כץ:
אני מבקש מחברי הכנסת היקרים לאפשר לי, אבל את לא נותנת לי לסיים את המשפט
אפרת רייטן:
לא מה שהיה
אופיר כץ:
חברת הכנסת אפרת רייטן, תני לי בבקשה לסיים את המשפט
אפרת רייטן:
בבקשה